46.

katsoo, että Next Generation EU -aloite on EU:n teollisuuden covid-19-kriisistä elpymisen ensimmäisen vaiheen kivijalka; kehottaa komissiota varmistamaan, että rahasto toteutetaan nopeasti, ja vaatii, että parlamentti otetaan täysimääräisesti mukaan päätöksenteko- ja täytäntöönpanoprosessiin, jotta varmistetaan demokraattinen vastuuvelvollisuus ja maksimoidaan avoimuus ja parlamentaarinen valvonta; vaatii, että 750 miljardin euron tehokkaan etupainotteisen soveltamisen varmistamiseksi Next Generation EU -aloitteessa on a) asetettava tavoitteita sosiaalisille, kestäville ja digitaalisille investoinneille, jotta voidaan minimoida haitalliset vaikutukset ja maksimoida ilmastoa, ympäristöä ja sosiaalista ulottuvuutta koskevat hyödyt b) keskityttävä erityisesti pieniin ja keskisuuriin yrityksiin, jotka ovat kärsineet eniten covid-19-kriisistä, ja tuettava niiden rahoituksen saantia c) oltava mahdollisuuksien mukaan komission suoraan hallinnoima EU:n ohjelmien kautta tiiviissä yhteistyössä jäsenvaltioiden kanssa, jotta edetään koordinoidummin, vaikutetaan paremmin maailmanlaajuisiin markkinoihin ja maksimoidaan avoimuus ja parlamentaarinen valvonta ja vältetään sisämarkkinoiden sisäinen ja ulkoinen vääristyminen ja häiriöt d) otettava huomioon kriisistä monin eri tavoin kärsineiden jäsenvaltioiden erityispiirteet e) jaettava taloudellista tukea teollisuuden eri ekosysteemien kesken, mikro- ja pk-yritykset mukaan lukien, kärsityn vahingon, sosiaalisten vaikutusten, kohdattujen haasteiden ja kansallisten tukijärjestelmien kautta jo saadun kansallisen taloudellisen tuen määrän mukaan ottaen huomioon eri arvoketjujen väliset rakenteelliset riippuvuudet; otettava huomioon vuosien 2008–2009 rahoitus- ja talouskriisiin ja sen kestokykyyn ja pitkän aikavälin taloudelliseen ja yhteiskunnalliseen elpymiseen kohdistuneisiin vaikutuksiin vastaamiseksi annetuista julkisista tukitoimista saadut kokemukset; otettava huomioon, että rahaston ehtona on oltava sellaisten kriteerien täyttäminen, joilla varmistetaan, että rahoitusta ei käytetä vanhojen velkojen maksamiseen tai vanhentuneen teknologian ylläpitämiseen ja että tuetaan sellaisia yrityksiä, jotka edistävät pitkän aikavälin kasvua ja joilla on hyvät mahdollisuudet elvyttää taloutta; otettava huomioon, että elvytysmenoja olisi kanavoitava myös kerrannaisvaikutuksiltaan suurille ilmasto- ja innovaatioystävällisille aloille, jotka edistävät EU:n tulevaa taloudellista kestokykyä f) tuettava kansallisia verojärjestelmiä, jotka kannustavat yksityisen sektorin pääomasijoituksia ja antavat yrityksille mahdollisuuden muuntaa osan rahaston myöntämistä lainoista omaksi pääomaksi g) myönnettävä kohdennettua rahoitusta yrityksille, erityisesti pk-, mikro- ja startup-yrityksille, joilla on liiketoimintasuunnitelmia ja -toimia, joihin sisältyy keskeisiä innovaatioita, teknologioita ja palveluja, mukaan lukien digitaalisen ja vihreän muutoksen edistäminen, tai joiden toiminta on välttämätöntä unionin strategisen riippumattomuuden kannalta kriittisillä aloilla, kiinnittäen erityistä huomiota kiertotalouden parantamiseen, resurssi- ja energiatehokkuuteen ja energiansäästöihin sekä uusiutuviin energialähteisiin siirtymiseen; autettava parantamaan toimitusketjujemme häiriönsietokykyä ja vähentämään niiden riippuvuutta palauttamalla, monipuolistamalla ja vahvistamalla niitä samalla kun vältetään sellaisten yritysten syrjintä, jotka ovat hätätilanteessa ja tarvitsevat tukea siirtymävaiheessa h) myönnettävä rahoitusta suurille yrityksille, joilla on uskottavia suunnitelmia siirtyä ilmastoneutraaliin liiketoimintamalliin i) vahvistettava EIP:n takausohjelmaa ja tehtävä siitä kansallisia ohjelmia täydentävä, jotta se voi toimia arvokkaana lisänä ja vahvistaa niiden vaikutusta kentällä j) asetettava etusijalle yritykset, jotka sitoutuvat avoimuuteen, varmistavat EU:n rahoituksen näkyvyyden, ottavat käyttöön järjestelmiä, joilla kannustetaan työntekijöitä osallistumaan yrityksen asioiden hoitamiseen, ja noudattavat muita kuin taloudellisia raportointivelvoitteitaan;